બૉલીવુડના જાણીતા અભિનેતા અનિલ કપૂરની ઉંમર ભલે થઈ ગઈ હોય , પરંતુ હજીય અનિલે યુવાન રહેવાની કોશિશ કરવી પડે છે , કારણ કે તેઓ આજે પણ એક્શન ફિલ્મો કરે છે . અનિલ કપૂરનું કહેવું છે કે અગાઉ તેઓ કોઈ પણ પરિસ્થિતિમાં એક્શન સીન શૂટ કરવા પહોંચી જતાં , પરંતુ આજે જ્યારે તેમને એક્શન ફિલ્મોના શૂટિંગ કરતા અગાઉ સાવચેતી રાખવી પડે છે . જેમ કે તેઓ પોતાની ઊંઘ પૂરી કરે છે , ડાયેટ ઉપર ધ્યાન આપે છે અને સાથે પોતાના આરોગ્ય અંગે પણ પુરતું ધ્યાન આપે છે . અનિલ કપૂરે તાજેતરમાં મીડિયા સાથેની વાતચીતમાં જણાવ્યું - આજે હું યુવાન નથી રહ્યો . તેથી મારા માટે એક્શન સીન કરવા થોડાંક મુશ્કેલ થઈ રહ્યાં છે . તેથી જ મારે હવે શારીરિક રીતે વધુ ફિટ રહેવું પડશે . હવે મારા ઇજાગ્રસ્ત થવાની શક્યતાઓ પણ વધુ છે , કારણ કે આ ઉંમરે હાડકાં નબળા પડી જાય છે . મને હવે વધુ મહેનત દરમિયાન વધુ સાવચેતી રાખવાની જરૂર છે અને શૂટિંગ અગાઉ સારી ઊંઘ લેવી પણ જરૂરી છે . એક સમય હતો કે જ્યારે હું ઊંઘ પૂર્ણ કર્યા વગર એક્શન દૃશ્યો કરવા પહોંચી જતો હતો , પરંતુ આજે હું એવું નથી કરી શકતો . તેમના તાજા એક્શન દૃશ્યો લોકોને શૂટઆઉટ એટ વડાલા ફિલ્મમાં જોવા મળશે . ફિલ્મમાં તેમની સાથે જ્હૉન અબ્રાહમ અને તુષાર કપૂર પણ છે , તો પ્રિયંકા ચોપરા અને સન્ની લિયોનના આયટમ સૉંગ્સ પણ લોકપ્રિય થયાં છે . આ તમામ ડ્રામા વચ્ચે પણ અનિલના એક્શન દૃશ્યો જોવા લાયક હશે . આવો જોઇએ અનિલ કપૂરની શૂટઆઉટ એટ વડાલા ફિલ્મની કેટલીક તસવીરો અને તેમના આરોગ્ય અંગે વધુ જાણીએ .